|  |
| --- |
| **Projektkommissorium** |
|  |
| **Udarbejdet af:** met**Senest revideret:** 2. august 2024 **Godkendt af skolens ledelse:**  | **Version nr.** 1 |

|  |
| --- |
| **Overordnet beskrivelse**Der er mangel på uddannet arbejdskraft til at løfte opgaverne inden for kommunernes velfærdsområder. På nuværende tidspunkt er særligt ældre- og omsorgsområdet udfordret, men på sigt kan også børne- og ungeområdet komme til at mangle faglærte.Årsagerne hertil er flere: Der er små ungdomsårgange, antallet af ældre stiger og mange faglærte går på pension de kommende år. Men også opgaveglidningen inden for velfærdsydelserne giver udfordringer: Opgaveglidningen mellem regionernes og kommunernes ydelser samt opgaveglidningen inden for kommunernes velfærdsområder.Ovenstående kalder ikke kun på flere faglærte men også på, at de faglærte har kompetencer til at gå ind et brede opgavefelt og i flere, nye funktioner. I projekt ”Pædagogiske assistenter i fremtidens velfærdsområder” vil vi arbejde med denne udfordring. Projektet har til formål at styrke den pædagogiske assistentuddannelse (PA-uddannelse), så den afspejler opgaverne inden for kommunernes velfærdsområder. Samtidig vil projektet udvide og udvikle oplæringsmuligheder for PA-eleverne, så oplæringen også kan foregå inden for flere og nye områder – fx inden for ældreområdets specialiserede funktioner.I et samarbejdsprojekt mellem Esbjerg Kommune, Vejen Kommune og SOSU Esbjerg vil vi udvikle nye metoder og aktiviteter i PA-uddannelsen, så eleverne i løbet af deres uddannelse tilegner sig viden, færdigheder og kompetencer, der matcher det brede arbejdsfelt de ansættes inden for – nu og i fremtiden.Region Syddanmarks Uddannelsespulje har bevilget penge til dette projekt. |

|  |
| --- |
| **Formål og mål**Formålet er at sikre faglærte PA-kompetencer inden for kommunernes velfærdsområder (Esbjerg og Vejen Kommuner).Gennem udvikling og afprøvning af projektets 5 forskellige indsatser, er målet at* Der uddannes flere PA’ere
* PA-eleverne gennem deres uddannelse udvikler kompetencer, der retter sig mod et bredt fagligt område inden for både kommunernes normalområde og de specialiserede funktioner
 |

|  |
| --- |
| **Opgaver og Succeskriterier** Projektets styregruppe varetager den overordnede rammesætning, styring og prioritering af projektets 5 udviklingsindsatser:* Profilering af PA-uddannelsens brede kompetencefelt
* Udvikling af undervisningen på skolen
* Kompetenceudvikling af lærerne på skolen
* Udvikling af det faglige læringsmiljø i oplæringen
* Kompetenceudvikling af elevkoordinatorer, oplæringsvejledere og teamledere på nye PA-oplæringssteder

*Opgaver:* Styregruppens opgaver er gennem hele projektperioden, at * Igangsætte, organisere, koordinere og evaluere projektets aktiviteter, sikre helhed og fremdrift projektet og løbende træffe beslutninger, der understøtter projektets gennemførelse
* Formidle projektets udviklingsarbejde til relevante parter – internt i kommunerne, til PA-netværksgruppen, LUU m.fl.
* Sikre, at projektets økonomi og tidsplan overholdes, og foretage eventuelt nødvendige justeringer i forhold hertil

*Succeskriterier:*Styregruppen varetager sin opgave på og mellem styregruppemøderne, og sikrer herigennem i et samarbejde med den daglige projektledelse * Etablering og vedligeholdelse af overblikket over projektets aktiviteter, tidsplan og økonomi
* Organisering af projektets 5 udviklingsindsatser, herunder fastlæggelse af mål og rammer for hver af udviklingsaktiviteterne og for evt. arbejdsgruppers arbejde (kommissorier)
* En løbende systematisk koordinering af projektets aktiviteter
* En løbende evaluering, afrapportering og opfølgning på de 5 udviklingsindsatser i forhold til de opstillede mål
* En løbende formidling af projektets aktiviteter
* En løbende kontakt og afrapportering Region Syddanmark
 |

|  |
| --- |
| **Organisering og rollefordeling**Styregruppen har 7 medlemmer:* Kontorchef for Uddannelse & rekruttering, Fritid, sundhed & omsorg, Esbjerg Kommune
* Uddannelseskonsulent i Uddannelse & rekruttering, Fritid, sundhed & omsorg, Esbjerg Kommune
* Afdelingsleder, Handicap og socialpsykiatri, Vejen Kommune
* Centerleder, Handicap bo- og beskæftigelsescenter, Vejen Kommune
* Uddannelseschef / Uddannelsesleder for PA-uddannelsen, SOSU Esbjerg
* Pædagogisk koordinator for PA-uddannelsen, SOSU Esbjerg
* Udviklingskonsulent, SOSU Esbjerg

Styregruppen har et fælles ansvar for at varetage styregruppens opgaver (se oven for), og mødes efter behov. Styregruppen aftaler selv rammerne for styregruppens arbejde. Uddannelseschefen /Uddannelseslederen for PA-uddannelsen på SOSU Esbjerg er som projektejer formand for styregruppen.Styregruppen kan ad-hoc invitere nøglepersoner og/eller arbejdsgrupper med til styregruppemøderne. Til at drive projektet i dagligdagen etableres en projektledelsesenhed, der består af koordinatoren for PA-uddannelserne og udviklingskonsulenten fra SOSU Esbjerg. Rollefordelingen i projektledelsesenheden er som udgangspunkt:* Koordinatoren for PA-uddannelserne er tovholder i de nedsatte arbejdsgrupper relateret til skolen og undervisningen, er sparringspartner for lærerne i forhold til udviklingen, mv.
* Udviklingskonsulenten er kontaktleddet til Regionen, er sekretær for styregruppen, udarbejder relevante oversigter, mv.
 |

|  |
| --- |
| **Tidsplan, evaluering og evt. implementering**Projektet er berammet til 4 år – fra jan. 2024 til dec. 2027.Styregruppen starter sit arbejde primo 2024, og planlægger projektets konkrete udviklingsindsatser i løbet af 1. halvår 2024. Arbejdet med udviklingsindsatserne starter i 2. halvår af 2024.Projektets udviklingsindsatser afprøves i perioden jan. 2025 – jul. 2027 på i alt 4 PA-hold:* PA-optaget jan. 2025
* PA-optaget jun. 2025.
* PA-EUV1-optaget jan. 2025
* PA-EUV1-optaget jan. 2026

Projektets enkelte udviklingsindsatser evalueres løbende. Styregruppen evaluerer det samlede projektet i perioden aug. – dec. 2027, og tager stilling til implementeringen af projektet.Kommunernes oplæringsvejledere, teamledere m.fl. i de enheder, hvor PA-projekteleverne er i oplæring, vil blive involveret i projektet i løbet af projektperioden. Således vil projektets udviklingsindsatser blive kendt og oplevet af mange, hvilket giver det bedste grundlag for implementeringen og forankringen af de besluttede ændringer. De øvrige kommuner i SOSU Esbjerg’s optagelsesområde er informeret om PA-projektet. De vil have PA-elever på projektholdene, selvom de ikke selv indgår i projektets styregruppe. Der vil derfor ske en tæt og løbende information til disse kommuner i forhold til projektets udvikling, de enkelte aktiviteter og erfaringerne fra arbejdet.  |